Frances Colón

Frances Colón (San Juan, Puerto Rico, 1978) zientzialaria, biologoa, neurozientzialaria da, AEBko diplomazialari zientifikoa da, eta Estatu Batuetako Estatu Departamentuaren zerbitzura dago. 

 Bizitza 

 Prestakuntza 
Frances Colón San Juanen hazi zen, Puerto Ricon, eta Brandeis Unibertsitateko garapenaren neurobiologiako doktoretza lortu zuen. Biologian graduatu zen 1997an Puerto Ricoko Unibertsitatean.

 Diplomazia zientifikoaren ibilbidea 
Colón 2012tik 2017ra, ia bost urtez, Estatu Batuetako Estatu idazkariaren Zientzia eta Teknologiako diputatu ondokoa izan zen. Kargu horretan, Estatu Departamenduko maila goreneko zientzialari hispanoa bihurtu zen. Kargu hori bete baino lehen, Mendebaldeko Hemisferioko Gaietarako Zientzia eta Ingurumen aholkularia izan zen Estatu Departamentuan, eta John Kerry Estatu idazkariaren Zientzia eta Teknologiako bitarteko aholkulari lanetan jardun zuen. 2015. urtean, AEBko gobernuaren ordezkaria izan zen, zientzia eta teknologia garatzeko Nazio Batuen Batzordeko presidenteordea. Hillary Clinton Estatu idazkariaren gidaritzapean, Colónek Energy and Climate Partnership of the Americas (ECPA) zuzendu zuen, Barack Obama presidenteak Ameriketako Goi Bileran 2009ko apirilean Ameriketan energia jasangarria azkartzeko iragarritako ekimena.

 Emakumeek zientzian parte har dezaten sustatzeko ahaleginak 
Colón emakume eta nesken sustatzailea ere bada, ikasketa zientifikoak jarrai ditzaten. Diputatu laguntzaile aritu zen bitartean, Networks of Diasporas in Engineering and Science (NODES) ekimenaren sorrera gainbegiratu zuen, ezagutza zientifikoak dituzten diasporak ahalduntzeko, beren jatorrizko herrialdeetan politika eraginkorrak garatu eta eragiteko eta erronkak konpontzeko. Obamaren Etxe Zuriko STEMko Historia no contada de mujeres proiektuaren barruan, Ana Roque de Duprey Puerto Ricoko zientzialariaren historia partekatu zuen Colónek.

 Erreferentziak 

 Kanpo estekak 

Kategoria:Ameriketako Estatu Batuetako zientzialariak
Kategoria:Emakume zientzialariak
Kategoria:Ameriketako Estatu Batuetako diplomazialariak
Kategoria:Emakume biologoak
Kategoria:Neurozientzialariak